Se den eneste dansker, som Arnold Schwarzenegger ville tale med, da han signerede bøger, i tv-klippet herover

------------------------------------------------

Verdensstjernen Arnold Schwarzenegger er i Danmark for at promovere sin selvbiografi, og det trækker mennesker til.

Hundredevis af danskere har i timevis stået i en flere hundrede meter lang kø foran Hotel Kong Frederik i København, for at få signeret deres kopi af 'Terminatorens' bog 'Mit utrolige liv'.

Læs også:

Langt de fleste, der nåede op til ham fik, ud over en autograf i bogen, blot et håndtryk, et nik, eller et lille smil fra Arnold, men der var én person, der fik en helt anden behandling.

- My name is B. Kevin, lød det pludselig fra en dansker, der stod foran Arnold, og kiggede ham direkte i øjnene.

Arnold Schwarzenegger stoppede her op, gav manden hånden, og sagde i en rolig tone:

- Du ser stærk ud.

Læs også:

Manden så lettere forbløffet ud, og nikkede.

- Løfter du vægte, lød det fra superstjernen.

Manden vidste først ikke helt, hvad han skulle svare, men nikkede og sagde stille 'ja'.

- Du er måske lidt af det hele, spurgte Arnold videre, og manden svarede igen 'ja' på spørgsmålet.

- Du ser godt ud, sagde Arnold.

Filmstjernen signerede mandens bog, og de to sagde farvel til hinanden.